# porzh
## Brezhoneg
### Etimologiezh

    Amprestet digant al latin (portus).
    Kavet en henvrezhoneg (porth).
    Meneget er C'hatolikon (porz).
    Da geñveriañ gant ar gerioù porth en kembraeg hag en kerneveureg.
    Anavezet evel anv-tiegezh : Le Pors, Le Porh.

### Anv-kadarn

porzh /ˈpɔrs/ gourel (liester : porzhioù, porzhoù, perzhier)
* Digor e moger-dro ur gêr.
** Neuze e welas da gentan, war doull eur porz kaer, diou skeudenn vras, unan en dir, eun all en gwer, ... — (Erwan ar Moal, Pipi Gonto, Kemper, 1925, p. 9.)
* Digor pennañ ur savadur.
** « Porzh ar Marv » a reer outi o vezañ ma tremen atav dindani ar c’horfoù a vez douget d’an iliz a-raok bezañ kaset d’ar vered. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 58.)
* Tachenn dizolo ha kloz (mogerioù pe savadurioù en-dro dezhi).
** N'eus ket chomet ur penn-yar bev war e lerc'h, el leur nag er porzh. — (Tad Medar, An Tri Aotrou, 1981, p. 111.)
** Re-bar d'ur vandennad yer dichouet diwar ur bern greun, e tec'has ar vugale all, spontet ha strafuilhet, er-maez eus porzh ar marchosi. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 29.)
* Porzh-mor.
** Batimantoù-brezel a zo digouezhet e porzh Brest. — (Tad Medar, An Tri Aotrou, 1981, p. 36.)
** Ha setu ni bremañ er mor Baltel o skeiñ war du Reval, ur porzh en digor pleg-mor Bro-Finn ; ... — (Jarl Priel, Va Zammig Buhez, Al Liamm, 1954, p. 157.)
** ..., setu ni e Mailly galvet d'ober war dro ar Rusianed war var da zouariñ e porzh Marsilha. — (Jarl Priel, Amañ hag Ahont, Al Liamm, 1957, p. 14.)
** Ni a zo en em glevet gant ur vag floderezh a zo hirio e Porzh ar Beskont, e-tal Santez Barba Rosko, ... — (Lan Inizan, Emgann Kergidu 1, Brest, 1877, eil emb. Al Liamm 1977, p. 24.)

### Distagañ

* Breizh (Penn-ar-C'hrann): "porzh /ˈpɔrs/"

#### Troioù-lavar

* Lakaat unan bennak er porzh : lemel e bedadenn digant unan bennak.
* Ober kazeg dre greiz ar porzh : c'hwitañ war ul labour pe un obererezh bennak just a-raok kas anezhañ/anezhi da benn.

#### Troiennoù keñveriañ

* Bezañ ken difiñv ha Porzh ar Baradoz.

#### Deveradoù

* dasporzhiñ
* diborzhiañ
* enborzhiañ
* enporzhiad
* enporzhiadur
* enporzhier
* enporzhierezh
* ezporzhiad
* ezporzhiadur
* ezporzhiañ
* ezporzhier
* ezporzhierezh
* porzhad
* porzhenn
* porzhiañ
* porzhier
* porzhierezh

#### Gerioù kevrennek

* aerborzh
* dor-borzh
* evn-porzh
* ki-porzh
* labous-porzh
* lenn-borzh
* loen-porzh
* paseporzh
* poull-porzh
* porzh-bageal
* porzh-bered
* porzh-brezel
* porzh-c'hoari
* porzh-douar
* porzh-glaou
* porzh-gwint
* porzh-hent-houarn
* porzh-houarn
* porzh-kae
* porzh-kenwerzh
* porzh-mor
* porzh-pesketa
* porzh-rastell (porrastell)
* porzh-servij
* porzh-skol
* porzh-yer
* rakporzh
* toull-porzh
* uhelborzh

#### Troidigezhioù

* esperanteg : korto ; haveno
* galleg : porte (de ville) ; cour (murée) ; port (de mer)
* kembraeg : porth ; clos ; porthladd
* kerneveureg : porth
* saozneg : gate ; yard ; port , harbour